**PLAN UPRAVLJANJA ISTRAŽIVAČKIM PODACIMA (PUP)**

|  |
| --- |
| Opće informacije |
|  | Ime i prezime predlagatelja | Marija Brajdić Vuković |
|  | Matična organizacija | Institut za društvena istraživanja u Zagrebu |
|  | Naziv projekta | Društvena odgovornost i profesionalna etika hrvatskih istraživača - RESETH |
|  | Upravitelj podacima | Marija Brajdić Vuković |
| 1. | Prikupljanje podataka i dokumentacija |
|  | Koje ćete podatke prikupljati, obrađivati, stvarati ili se ponovno njima koristiti? (navedite formate, vrste i opseg svih podataka s kojima ćete raditi, a ne samo krajnji skup podataka koji će biti rezultat istraživanja) | Podaci iz dvaju online anketnih istraživanja na uzorku hrvatskih istraživača (N 1600) u obliku baze podataka u formatu SPSS programa za statističku obradu podataka. Podaci iz anketnog istraživanja na reprezentativnom uzorku građana Hrvatske u obliku baze podataka u formatu SPSS programa za statističku obradu podataka. Podaci iz polu-strukturiranih dubinskih intervjua (N=96), audio snimke u .wav ili .mp3 formatu i pripadajući transkripti u word dokumentima. Podaci iz diskusijskih grupa, njih 8, video snimke i pripadajući transkripti u MS Word dokumentima. Dokumenti prikupljeni s web stranica državnih tijela i javnih institucija. Sekundarni podaci iz različitih izvora i tipova istraživanja. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete, načine organiziranja podataka te alate i instrumente kojima ćete se koristiti za prikupljanje i obradu) | Podaci anketa na istraživačima će se prikupljati putem samostalnog ispunjavanja upitnika od strane sudionika istraživanja na platformi Limesurvey. U upitniku će biti dane jasne upute za popunjavanje pitanja. Agencija za istraživanje tržišta i javnog mnijenja prikupljat će podatke za anketno na građanima Republike Hrvatske istraživanje telefonskim putem s unaprijed instruiranim anketarima. Istraživači koji surađuju na RESETH projektu i iskusni su u kvalitativnoj metodologiji vodit će polu-strukturirane intervjue snimat će razgovor putem diktafona. Razgovori će biti transkribirani u tekstualni format, transkribirat će ih tehničari vjerno od riječi do riječi. Diskusijske grupe vodit će također istraživači i one će biti snimane videom, temeljem kojeg će biti napravljen tekstualni transkript od riječi do riječi s opisima snimke. Dokumenti prikupljeni s weba pohranjivat će se u jedinstvenu tekstualnu bazu podataka. Anketni podaci bit će uneseni u SPSS bazu podataka te će se obrađivati upravo u istom softveru. Podaci iz intervjua i diskusijskih grupa u obliku transkripata bit će pohranjeni u MaxQDA bazu podataka u kojem softveru će se i obrađivati. Dokumenti koji će biti predmet analize sadržaja i diskurzivne analize obrađivat će se u MS Word programu. |
|  | Koju ćete dokumentaciju i metapodatke izraditi osim podataka? (dokumentacija mora sadržavati informacije i standarde potrebne korisnicima kako bi mogli samostalno čitati i interpretirati podatke u budućnosti, primjerice, kodne knjige, *ReadMe* datoteke i sl.) | Za anketu provedenu na istraživačima, i anketu provedenu na građanima osigurat ćemo knjige kodova te izvještaje o uzorku. Za polustrukturirane narativne i fenomenološke knjige osigurat ćemo izvještaje o uzorku i kodna stabla. Za diskusijske grupe osigurat ćemo pristup karticama za sve četiri discipline u otvorenom pristupu.  |
| 2. | Pravna i sigurnosna pitanja |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci obrađuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebnekategorije osobnih podataka, navesti metode anonimizacije podataka)? | U slučaju anketnih upitnika nećemo prikupljati osobne podatke, a osigurat ćemo da sudionici istraživanja budu informirani o tome tko provodi istraživanje te svrsi i načinu prikupljanja podataka kao i namjeri korištenja podataka, te ćemo im dostaviti kontakt na koji mogu postavljati dodatna pitanja. Za polu-strukturirane intervjue pripremit ćemo formular informiranog pristanka u kojemu će biti navedeno tko provodi istraživanje, u koju svrhu, na kojem uzorku, kako će se podaci pohranjivati, ako obrađivati, na koji način ćemo štititi povjerljivost podataka i identitet sudionika istraživanja, također ćemo ih obavijestiti da je sudjelovanje dobrovoljno te da mogu odustati ukoliko žele i tijekom istraživanja kao i da zadržavaju pravo da ne odgovore na pitanja koja smatraju neugodnima. Sudionicima će biti pridana šifra te će pod tom šifrom biti pohranjeni njihovi podaci, a njihov identitet bit će poznat samo istraživačima koji sudjeluju u istraživanju. Tehničari audio snimke pretvaraju u tekstualni oblik potpisat će izjavu o etičnom postupanju i povjerljivosti podataka istraživanja. Sudionici diskusijskih grupa također će dobiti formular informiranog pristanka, te će tehničar koji diskusijske podatke pretvara u digitalni oblik potpisati izjavu o obvezi povjerljivosti. Sudionici će biti upisani pod šiframa i njihov identitet poznat samo istraživačima koji sudjeluju u istraživanju. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Svim podacima istraživanja u njihovom izvornom obliku imat će pristup istraživački tim RESETH projekta. Podaci će biti pohranjeni na zajedničkom oblaku te zaštićeni šifrom koja će biti poznata samo istraživačima s projekta. Podaci će se pohraniti u centraliziranom sustavu za pohranu (365 OneDrive). Pristup podacima upravlja se preko identiteta ustanove koji je siguran sustav i slijedi najbolje prakse u pogledu upravljanja identitetom. Tehničari koji će se baviti transkribiranjem bit će djelomično omogućen pristup podacima u ograničenom vremenu koja im je potrebno da bi obavili zadatak. Nadalje, glavna istraživačica će dnevno raditi sigurnosnu kopiju s računala na vanjski disk. Snimke intervjua i diskusijskih grupa, te transkripte koji uključuju informacije koje bi mogle otkriti identitet sudionika pohranit će jedan član istraživačkog tima na svoje osobno računalo sa šifrom pristupa. Svi podaci o identitetu sudionika intervjua čuvat će se u zaključanom ormaru i neće biti pohranjeni u elektronskom obliku. Anonimizirane transkripte intervjua pohranit ćemo u elektronskom obliku.  |
|  | Kako ćete upravljati zaštitom autorskih prava i drugog intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnuuporabu osobnih podataka? | Vlasnik podataka RESETH projekta je istraživački tim projekta. Ne očekuje se da će rezultati istraživanja dovesti do patenata. Ostali problemi intelektualnog vlasništva će se rješavati prema preporukama institucije (Institut za društvena istraživanja u Zagrebu). S obzirom na to da podaci neće biti podvrgnuti ugovoru, te se neće patentirati, već će se objaviti kao otvoreni podaci pod licencijom CC0. |
| 3. | Pohrana i čuvanje podataka |
|  | Kako će radne verzije podataka biti pohranjene tijekom projekta? Kako će se napraviti sigurnosne kopije tih podataka (*backup*)?Koja je očekivana količina podataka koja će se prikupiti i čuvati tijekom projekta (izraženo u MB/GB/TB)? | Podaci će biti pohranjeni na računalima članova tima. Podaci će se tijekom istraživanja s računala članova projektnog tima kopirati u nacionalni sustav za pohranu i dijeljenje podataka Puh koji svim članovima projektnog tima omogućava pristup aktualnoj verziji podataka i na kojem se dnevno automatizirano izrađuje sigurnosna kopija podataka. Nadalje, podaci će biti pohranjeni na cloudu voditelja tima, te će voditelj tima dnevno raditi sigurnosnu kopiju s računala na vanjski disk. Za izradu sigurnosnih kopija i upravljanje njima zadužen će biti voditelj projekta. Bit će pohranjeno oko 4 GB podataka. |
|  | Kako će se završne verzije podataka dugotrajno pohraniti i čuvati (i nakon završetka projekta)? U kojim će se formatima čuvati podaci? Koja je očekivana količina podataka koja će se trajno pohraniti (izraženo u MB/GB/TB)? | Podaci će se čuvati na računalima članova projektnog tima, na cloudu voditeljice projektnog tima, na eksternim memorijama, te će se trajno čuvati u repozitoriju uspostavljenom na sustavu Dabar. Numeričke podatke (prikupljene anketnim upitnicima) čuvat će se u Excel i CSV obliku, tekstualne podatke (prikupljene intervjuima i otvorenim pitanjima u anketnim upitnicima) čuvat će se u docx, te PDF obliku. Doc oblik će se obavezno konvertirati u docx oblik. |
| 4. | Dijeljenje i ponovna uporaba podataka |
|  | Kako i gdje će se podaci dijeliti? Koji repozitorij će se koristit za dijeljenje podataka? Kako će potencijalni korisnici doznati za podatke? | Konačnu verziju skupa podataka voditelj projekta podijelit će putem repozitorija uspostavljenog u nacionalnom sustavu Dabar, gdje će biti pohranjene i publikacije i ostala projektna dokumentacija. Podaci će biti objavljeni pod CC0 licencom (Creative Commons Zero). Repozitorij u sustavu Dabar odabran je jer podržava FAIR načela: skupovima dodjeljuje trajni identifikator URN:NBN, osigurava vidljivost podataka putem OpenAIRE portala i Google Scholara te tražilice dabar.srce.hr, a ujedno doprinosi vidljivosti i transparentnosti rada. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Jedini podaci koji se ne smiju dijeliti bit će snimke intervjua, snimke diskusijskih grupa te transkripti intervjua i diskusijskih grupa koji uključuju informacije koje bi mogle otkriti identitet sudionika. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | DA, potvrđujemo da ćemo se koristiti digitalnim repozitorijem koji je u skladu s načelima FAIR-a. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nijekomercijalan). | DA, potvrđujemo da ćemo se koristiti digitalnim repozitorijem koji održava neprofitna organizacija. |